Maudhui: Anayepima samaki kwa rula ni kaimu wa meneja wa uhifadhi bahari na maeneo tengefu ,wizara ya mifugo na uvuvi ,John Komakoma akiwa pamoja na maofisa wengine

Samaki hao walibainiwa kuwa wamevuliwa kwa uvuvi haramu ulidhihirishwa kwa vipimo vya rula.Picha ya maofisa hao walipokuwa wakipima samaki wakiwa katika mgahawa ilisambaa mitandaoni na wengine kuigiza kile ambacho maofisa hao walichokuwa wakikifanya.

Upimwaji wa samaki waliopikwa wazua mjadala Tanzania

 

Kwa mujibu wa gazeti la Mwananchi nchini Tanzania Maofisa walikamata samaki kilo mbili  waliokuwa na urefu wa chini ya sentimita 25 kati ya samaki 100 waliokuwa wamevuliwa kutoka Ziwa Victoria  katika mgahawa huo wa bunge.

Licha ya kuwa mmiliki alikiri kosa na kudai kuwa alikuwa hajui au ingekuwa ni vigumu kwake kubaini kosa lile,bado alitozwa faini ya kulipa shilingi laki tatu ambayo ni sawa na dola 133.

Maofisa wa wizara ya uvuvi wazua gumzo Tanzania

Baada ya hatua hiyo kufanyika  na maofisa wa uvuvi ,baadhi ya wabunge walilalamikia usalama wao na hata hatua ya maafisa wa serikali kuwanyanyasa wananchi huku wengine waliliona  jambo hilo kuwa la aibu kwao  na wameshindwa kuheshimiwa hivyo wizara husika inapaswa kukaa na kupata uamuzi.

Baadhi ya picha zilizosambaa mitandaoni

Yaliyojiri mitandaoni

Hatua ya kupima urefu wa Samaki waliopikwa yaibua maswali mengi, je anapoandalia hakuna urefu unapungua?! akichemshwa hapungui urefu?samaki wanaofugwa kwenye mabwawa hutambulika vipi ? Hii hatua sio shambulio kwa wafuga samaki? Hakuna ubunifu mwingine zaidi ya huu?!

Wavuvi na walaji wa samaki sasa kitoweo hicho bila kupima kwa tepu au rula kabla ya kuvua au kula jamuhuri itakuhusu.Tanzania ya nyerere ipo wapi!

Tanzania tunakoelekea ni huku wavuvi kuanza kuvua wakiwa na rula au futi kamba kuwapima kimo samaki

Tunatembea na Tape measure kupima samaki urefu nchi jirani wanavua mpaka mayai... itakuwa binadamu wa kwanza hapa Tanzania alifanya kosa tukalaanika wote

Only in Tanzania bajeti mbadala ya upinzani inazuiwa kusoma ndani ya bunge but upimaji wa...\nMaudhui yaliyotangulia yanaweza kufupishwa kama ifuatavyo:
Mjadala mkali umeibuka katika bunge na mitandao ya kijamii nchini Tanzania baada ya maofisa wa wizara ya mifugo na uvuvi kuingia katika mgahawa wa Bunge na kubaini kuwa samaki waliokuwa hapo wamevuliwa kwa njia haramu.